L 229/26
SK
Úradný vestník Európskej únie
18.9.2023
2.
S cieľom zohľadniť technologickú zmenu a vývoj na trhu je Komisia splnomocnená prijímať delegované akty v súlade s článkom 37 na účely zmeny prílohy I, pokiaľ ide o akcie, ktoré sú v nej uvedené, a to spôsobom, ktorý je v súlade s cieľmi iniciatívy stanovenými v článku 4. 3.
S cieľom zabezpečiť účinné vykonávanie a hodnotenie iniciatívy, Komisia je splnomocnená prijímať delegované akty v súlade s článkom 37 s cieľom zmeniť prílohu II, pokiaľ ide o merateľné ukazovatele na monitorovanie vykonávania iniciatívy a podávanie správ o pokroku pri dosahovaní jej cieľov stanovených v článku 4. 4.
S cieľom zabezpečiť účinné vykonávanie, monitorovanie a hodnotenie iniciatívy obsahuje výročná správa o činnosti spoločného podniku pre čipy informácie o záležitostiach týkajúcich sa operačných cieľov iniciatívy 1 až 4 na základe merateľných ukazovateľov stanovených v prílohe II.
5.
Komisia pravidelne informuje Európsku radu pre polovodiče o pokroku pri plnení operačného cieľa iniciatívy 5.
KAPITOLA III
Bezpečnosť dodávok a odolnosť
Článok 13 Integrované výrobné zariadenia 1.
Integrované výrobné zariadenia sú priekopnícke zariadenia na výrobu polovodičov, a v relevantných prípadoch vrátane navrhovania, alebo na výrobu zariadenia alebo kľúčových komponentov pre takéto zariadenie, prevažne používané pri výrobe polovodičov v Únii, ktoré môžu integrovať ďalšie fázy dodávateľského reťazca a ktoré prispievajú k bezpečnosti dodávok a odolnosti únijného ekosystému polovodičov a ktoré môžu okrem toho v relevantných prípadoch prispieť k bezpečnosti globálnych dodávateľských reťazcov polovodičov. 2.
V čase predkladania žiadosti v súlade s článkom 15 ods.
1 sa vyžaduje, aby bolo integrované výrobné zariadenie označené za priekopnícke zariadenie.
3.
Integrované výrobné zariadenie musí spĺňať tieto požiadavky:
a) jeho zriadenie má jasný pozitívny vplyv s účinkami presahu na únijný hodnotový reťazec polovodičov mimo dotknutého podniku alebo členského štátu v strednodobom až dlhodobom horizonte s cieľom zaistiť bezpečnosť dodávok a odolnosť polovodičového ekosystému vrátane rastu startupov a MSP a prispieť k zelenej a digitálnej transformácii Únie; b) zaručuje, že nepodlieha extrateritoriálnemu uplatňovaniu záväzkov služieb vo verejnom záujme tretích krajín spôsobom, ktorý môže ohroziť schopnosť podniku plniť povinnosti stanovené v článku 26 ods.
1, a zaväzuje sa o takýchto povinnostiach informovať Komisiu, ak mu vzniknú; c) investuje v Únii do nepretržitej inovácie s cieľom dosiahnuť konkrétny pokrok v oblasti polovodičových technológií alebo pripraviť technológie novej generácie; d) podporuje databázu talentov Únie rozvíjaním a zavádzaním vzdelávania a odbornej prípravy v oblasti zručností a rozširovaním základne kvalifikovaných pracovníkov s potrebnými zručnosťami. 4.
Na účely investícií do pokračujúcej inovácie v súlade s odsekom 3 písm.
c) tohto článku majú integrované výrobné zariadenia preferenčný prístup k pilotným linkám zriadeným v súlade s článkom 5 písm. b).
Žiadnym takýmto preferenčným prístupom sa nevylučuje účinný a spravodlivý prístup ďalších podnikov, ktoré o to majú záujem, najmä startupov a MSP, k pilotným linkám, ani sa ním ich prístupu nebráni.